આગામી વિધાનસભાની ચૂંટણી દરમ્યાન બે નંબરના નાણાંની હેરફેર અટકાવવાના હેતુસર રાજ્યભરની પોલીસે જુદા જુદા વિસ્તારોમાં ચેકપોસ્ટ ઊભી કરી સઘન વાહનચેકિંગ શરૂ કર્યું છે. બાયડ નજીક ચેકપોસ્ટ પર વાહનચ‌ેકિંગ દરમ્યાન રૂ.પ.૩૪ લાખની રોકડ રકમ સાથે પોલીસે અમદાવાદના મણીનગર વિસ્તારમાં રહેતા એક શખસને ઝડપી લીધો હતો.અરવલ્લી અને ખેડા જિલ્લાના સરહદી ગામડાંઓમાં પ્રવેશતા મુખ્ય રસ્તા પર ચેકપોસ્ટો ઊભી કરાઇ છે.